332 Sympathicusnervesystemet. 



taget paa en Hest i Stedet for paa en Kanin, sker der en rigelig 

 Svedafsondring paa den opererede Side af Dyret. Kredsløbet i 

 Øret er kort sagt blevet langt mere paaskyndet end normalt, saa 

 at Blodet ikke mere faar Tid til at afgive Ilt og derved forandre 

 sin Farve eller til at afkøles under Paavirkning af den omgivende 

 kolde Luft. 



Lignende Fænomener vise sig naar man foretager et Indstik 

 paa visse Steder af Centralnervesystemet; man kan saaledes ved 

 at stikke en Naal ind ved den bageste Del af en Frøs Hjærneskal 

 bringe Karrene til at udvide sig paa den Halvdel af Tungen, der 

 befinder sig paa den tilsvarende Side. 



Alle disse Kendsgærninger bero paa at det sympathiske Nerve- 

 system har Herredømmet over de smaa Arteriers Muskelhinde. 

 I normal Tilstand ere de Ringe af hvilke denne Hinde bestaar, i 

 den halve Sammentrækningstilstand som vi have kaldt Tonus, men 

 naar Nerven overskæres lammes Karmusklerne og de kunne da ikke 

 modstaa Blodbølgens Bestræbelse for at udvide Karrene. Naar 

 Nerven derimod pirres, trække Karmusklerne, sig saa stærkt sam- 

 men at de næsten lukke Karrets Lysning. Det sympathiske Nerve- 

 system indeholder altsaa Nervetraade der bevirke Forsnævring af 

 Karrene, og som derfor ere blevne kaldte de Kar -sammen- 

 trækkende. 



Men der er endnu mere at lægge Mærke til. 



Da jeg før fortalte Dem om den rigelige Spytafsondring fra 

 Underkæbekirtelen som man kunde fremkalde ved at pirre Chorda 

 tympani, undlod jeg med Villie at omtale et Fænomen som altid 

 ledsager dette Forsøg. Saasnart man pirrer Nerven og Spyt- 

 draaberne begynde at trille frem af Rørets Munding, bliver hele 

 Kirtelen rødere, de Blodaarer der gaa fra den blive tykkere, og 

 har man inden Forsøgets Begyndelse skaaret dem over, strømmer 

 der, naar man pirrer Nerven, lyserødt Blod ud og i en Straale 

 som om det var en Pulsaare, man havde skaaret Hul paa, medens 

 Blodet før Pirringen sagte sivede ud, som det plejer naar man 

 aabner en Blodaare. 



